Občina Renče-Vogrsko objavlja na podlagi 22. člena Pravilnika o dodeljevanju štipendij in nagrajevanju mladih talentov v Občini Renče-Vogrsko (Uradne objave v občinskem glasilu Občine Renče-Vogrsko, št. 10/07, 14/08 in 9/12) in skladno z Odlokom o proračunu Občine Renče-Vogrsko za leto 2020 (Uradne objave v Občinskem glasilu Občine Renče-Vogrsko, št. 5/20)

**JAVNI RAZPIS ZA DODELITEV ŠTIPENDIJ IN NAGRAD ZA MLADE TALENTE**

**V OBČINI RENČE-VOGRSKO V LETU 2020**

**1. Predmet javnega razpisa**

je dodelitev:

A. 10 (desetih) štipendij za izobraževanje za deficitarne poklice dijakom, vpisanim v enega od izobraževalnih programov srednjega poklicnega izobraževanja iz Priloge 1 razpisne dokumentacije, in dodiplomskim študentom, vpisanim v enega od izobraževalnih programov študijskega izobraževanja iz Priloge 2 razpisne dokumentacije,

B. 25 (petindvajsetih) občinskih štipendij dijakom, dodiplomskim in podiplomskim študentom in

C. 5 (petih) nagrad mladim talentom na področju športa, kulture in umetnosti, izobraževanja in drugih področjih.

Višina razpisanih sredstev za izobraževanje za deficitarne poklice dijakom znaša skupaj 5.000,00 EUR. Višina razpisanih sredstev za občinske štipendije dijakom, dodiplomskim in podiplomskim študentom znaša skupaj 12.500,00 EUR. Višina razpisanih sredstev za mlade talente znaša skupaj 4.000,00 EUR.

Višina ene štipendije za izobraževanje za deficitarne poklice znaša 500,00 EUR. Višina ene občinske štipendije dijakom, dodiplomskim in podiplomskim študentom znaša 500,00 EUR. Višina ene nagrade za mlade talente znaša 800,00 EUR.

**2. Splošni pogoji za prijavo**

A. Na javni razpis za dodelitev **štipendij za izobraževanje za deficitarne poklice** se lahko prijavijo kandidati, ki izpolnjujejo naslednje pogoje:

* imajo status dijaka za tekoče šolsko leto in se izobražujejo v enem od izobraževalnih programov srednjega poklicnega izobraževanja, ki so navedeni v razpisni dokumentaciji v Prilogi 1, ali
* imajo status dodiplomskega študenta za tekoče študijsko leto in se izobražujejo v enem od dodiplomskih izobraževalnih programov študijskega izobraževanja, ki so navedeni v razpisni dokumentaciji v Prilogi 2,
* so slovenski državljani,
* imajo stalno prebivališče v Občini Renče-Vogrsko,
* niso prejemniki republiške, kadrovske, Zoisove ali druge štipendije,
* niso v delovnem razmerju, niso prijavljeni pri Zavodu za zaposlovanje, ne prejemajo nadomestila za brezposelne pri Zavodu za zaposlovanje, ter nimajo statusa zasebnika ali samostojnega podjetnika,
* bodo v izobraževalnem programu, za katerega se štipendiranje prijavlja, pridobili višjo raven izobrazbe od že pridobljene,
* so izpolnili pogodbene obveznosti za leto 2019, če so bili v letu 2019 prejemniki štipendije dijakom, dodiplomskim in podiplomskim študentom, ali nagrade za mlade talente.

Komisija za štipendije in nagrade za mlade talente bo upravičenost do kandidiranja za dodelitev štipendije za izobraževanje za deficitarne poklice dijakom presojala na podlagi seznama iz Priloge 1 »**Letošnji nabor izobraževalnih programov na področju deficitarnih poklicev – srednješolsko izobraževanje«,** ki je opredeljen v Javnem razpisu za dodelitev štipendij za deficitarne poklice za šolsko leto 2020/2021 (spletna stran Javnega sklada Republike Slovenije za razvoj kadrov in štipendije, 292. javni razpis), kot Priloga 1, katerega je Javni štipendijski, razvojni, invalidski in preživninski sklad Republike Slovenije objavil dne 30. 1. 2020, in seznama iz Priloge 2 »**Letošnji nabor izobraževalnih programov na področju deficitarnih poklicev – študijsko izobraževanje«**. Seznama sta objavljena v navodilih v razpisni dokumentaciji za rubriko Merila.

B. Na javni razpis za dodelitev **občinskih štipendij** dijakom, dodiplomskim in podiplomskim študentom se lahko prijavijo kandidati, ki izpolnjujejo naslednje pogoje:

* imajo status dijaka ali študenta za tekoče šolsko/študijsko leto,
* so slovenski državljani,
* imajo stalno prebivališče v Občini Renče-Vogrsko,
* niso prejemniki republiške, kadrovske, Zoisove ali druge štipendije,
* niso v delovnem razmerju, niso prijavljeni pri Zavodu za zaposlovanje, ne prejemajo nadomestila za brezposelne pri Zavodu za zaposlovanje, ter nimajo statusa zasebnika ali samostojnega podjetnika,
* bodo v izobraževalnem programu, za katerega se štipendiranje prijavlja, pridobili višjo raven izobrazbe od že pridobljene,
* so izpolnili pogodbene obveznosti za leto 2019, če so bili v letu 2019 prejemniki štipendije za deficitarne poklice, ali občinske štipendije dijakom, dodiplomskim in podiplomskim študentom ali nagrade za mlade talente.

C. Na javni razpis za dodelitev **nagrad mladim talentom** na področju športa, kulture in umetnosti, izobraževanja in drugih področjih se lahko prijavijo kandidati, ki izpolnjujejo naslednje pogoje:

* niso starejši od 26 let,
* so slovenski državljani,
* imajo stalno prebivališče v Občini Renče-Vogrsko, ali imajo v Občini Renče-Vogrsko prijavljeno začasno prebivališče, so mlajši od 18 let in ima hkrati vsaj eden od staršev prijavljeno stalno prebivališče v Občini Renče-Vogrsko najmanj zadnja tri leta pred oddajo prijave na razpis,
* imajo vsaj 1 dokazilo o javno priznanem uspehu ali izjemnem dosežku na področju športa, kulture in umetnosti, izobraževanja in drugih področjih v preteklem šolskem oz. študijskem letu
* so izpolnili pogodbene obveznosti za leto 2019, če so bili v letu 2019 prejemniki štipendije za deficitarne poklice, ali občinske štipendije dijakom, dodiplomskim in podiplomskim študentom ali nagrade za mlade talente.

**Kandidati, ki so bili v letu 2019 prejemniki štipendije oz. prejemniki nagrade za mlade talente in niso izpolnili pogodbenih obveznosti do dneva prijave na ta razpis, ne bodo upravičeni do dodelitve štipendije oz. nagrade za mlade talente v letu 2020.**

**Kandidati se lahko prijavijo samo na eno področje: ali na področje A za dodelitev štipendije** **za izobraževanje za deficitarne poklice, ali na področje B za dodelitev občinske štipendije dijakom, dodiplomskim in podiplomskim študentom, ali na področje C za dodelitev** **nagrade mladim talentom!**

**Kandidati ne bodo upravičeni do dodelitve štipendije na področju A ali B, če so v letu 2020 prejeli kakršnokoli drugo štipendijo!**

**3. Merila**

A. Merila za dodelitev štipendij za izobraževanje za deficitarne poklice so:

* dohodek na družinskega člana kandidata,
* dosežen učni uspeh ali povprečna ocena v preteklem šolskem/študijskem letu.

B. Merila za dodelitev štipendij dijakom, dodiplomskim in podiplomskim študentom so:

* dohodek na družinskega člana kandidata,
* dosežen učni uspeh ali povprečna ocena v preteklem šolskem/študijskem letu,
* uspeh v izven šolskih izobraževalnih, kulturnih, umetniških, športnih in drugih dejavnostih v preteklem šolskem/študijskem letu,
* aktivno članstvo ali udejstvovanje v humanitarnih in drugih organizacijah posebnega družbenega pomena.

C. Nagrade mladim talentom na področju športa, kulture in umetnosti, izobraževanja in drugih področjih se bodo dodelile na podlagi vrednotenja dokazil o izjemnih dosežkih na področju športa, kulture in umetnosti, izobraževanja in drugih področjih. Kot izjemen dosežek na področju športa, kulture in umetnosti, izobraževanja in na drugih področjih se po Pravilniku šteje javno priznan uspeh ali izjemni dosežek v preteklem šolskem oz. študijskem letu na področju športa, kulture in umetnosti, izobraževanja in na drugih področjih, dokazljiv s priznanji, s potrdili društev, klubov, izobraževalnih organizacij, organizatorjev tekmovanj …, z nagradami ali kolajnami s tekmovanj, s potrdili o objavljenih delih, s potrdili o sodelovanju pri znanstvenih raziskavah, umetniških razstavah, koncertih in s kritikami dosežkov.

**V primeru, ko kandidati uveljavljajo dokazila s svetovnega spleta, je potrebno navesti naziv spletnega vira, dokazilo pa morajo obvezno priložiti natisnjeno. Dokazil s svetovnega spleta, ki ne bodo priložena v natisnjeni obliki, komisija ne bo upoštevala.**

**4. Prijavna dokumentacija**

**A**. Prijavo na javni razpis pod A je potrebno vložiti na predpisanem obrazcu »Prijava na Javni razpis za dodelitev štipendije za izobraževanje za deficitarne poklice dijakom in dodiplomskim študentom v Občini Renče-Vogrsko v letu 2020 – A« in ji priložiti naslednje obvezne priloge:

* fotokopije odločb o dohodnini za leto 2019 za vse zaposlene družinske člane oz. potrdilo o zadnjih treh bruto plačah pred oddajo prijave za tiste zaposlene družinske člane, ki v letu 2019 niso bili nepretrgoma zaposleni vseh dvanajst mesecev, oz. dokazilo o prejetih pokojninah v letu 2019 za upokojene starše oz. potrdilo o zadnji prejeti pokojnini za upokojene starše, ki v letu 2019 niso nepretrgoma prejemali pokojnine vseh dvanajst mesecev,
* dokazila o trenutnem mesečnem znesku preživnine in o skupnem znesku prejetih preživnin v letu 2019 (velja v primeru, ko se za starše, ki s kandidati ne živijo v skupnem gospodinjstvu, ne prilaga odločb o dohodnini za leto 2019),
* potrdilo o statusu za polnoletne družinske člane, za katere se ne prilaga odločb o dohodnini za leto 2019 (potrdilo o šolanju, potrdilo o prijavi v evidenco iskalcev zaposlitve, druga dokazila…),
* potrdilo o vpisu v tekočem šolskem/študijskem letu,
* fotokopijo spričevala za preteklo šolsko leto ali fotokopijo dokazila o doseženih ocenah v preteklem študijskem letu (velja za dodiplomske študente),
* izjave (izpolnjene v obrazcu, ki je del razpisno-prijavne dokumentacije):
	+ da kandidat/ka ni prejemnik/ca republiške, kadrovske, Zoisove ali druge štipendije,
	+ o vložitvi vloge za dodelitev republiške, kadrovske, Zoisove ali druge štipendije za šolsko leto 2020/2021,
	+ da kandidat/ka ni v delovnem razmerju, ni prijavljen/a pri Zavodu za zaposlovanje, ne prejema nadomestila za brezposelne pri Zavodu za zaposlovanje, nima statusa zasebnika ali samostojnega podjetnika,
	+ da je kandidat/ka slovenski/a državljan/ka z izjavo, da naj potrdilo o slovenskem državljanstvu pristojni občinski organ pridobi sam,
	+ o stalnem prebivališču in skupnem gospodinjstvu z izjavo, da naj potrdilo o stalnem prebivališču in skupnem gospodinjstvu pristojni občinski organ pridobi sam,
	+ da se kandidat/ka izobražuje v izobraževalnem programu, v katerem bo pridobil/a višjo raven izobrazbe od že pridobljene,
	+ izjava o izpolnjenih obveznostih iz Pogodbe o podelitvi štipendije za leto 2019 (velja za kandidate, ki so bili prejemniki štipendij za deficitarne poklice, občinskih štipendij ali nagrad za mlade talente v letu 2019).

**B**. Prijavo na javni razpis pod B je potrebno vložiti na predpisanem obrazcu »Prijava na Javni razpis za dodelitev občinske štipendije dijakom, dodiplomskim in podiplomskim študentom v Občini Renče-Vogrsko v letu 2020 – B« in ji priložiti naslednje obvezne priloge:

* fotokopije odločb o dohodnini za leto 2019 za vse zaposlene družinske člane oz. potrdilo o zadnjih treh bruto plačah pred oddajo prijave za tiste zaposlene družinske člane, ki v letu 2019 niso bili nepretrgoma zaposleni vseh dvanajst mesecev, oz. dokazilo o prejetih pokojninah v letu 2019 za upokojene starše oz. potrdilo o zadnji prejeti pokojnini za upokojene starše, ki v letu 2019 niso nepretrgoma prejemali pokojnine vseh dvanajst mesecev,
* dokazila o trenutnem mesečnem znesku preživnine in o skupnem znesku prejetih preživnin v letu 2019 (velja v primeru, ko se za starše, ki s kandidati ne živijo v skupnem gospodinjstvu, ne prilaga odločb o dohodnini za leto 2019),
* potrdilo o statusu za polnoletne družinske člane, za katere se ne prilaga odločb o dohodnini za leto 2019 (potrdilo o šolanju, potrdilo o prijavi v evidenco iskalcev zaposlitve, druga dokazila…),
* potrdilo o vpisu v tekočem šolskem/študijskem letu,
* fotokopijo spričevala za preteklo šolsko leto ali fotokopijo dokazila o doseženih ocenah v preteklem študijskem letu (velja za dodiplomske študente),
* izjave (izpolnjene v obrazcu, ki je del razpisno-prijavne dokumentacije):
	+ da kandidat/ka ni prejemnik/ca republiške, kadrovske, Zoisove ali druge štipendije,
	+ o vložitvi vloge za dodelitev republiške, kadrovske, Zoisove ali druge štipendije za šolsko leto 2020/2021,
	+ da kandidat/ka ni v delovnem razmerju, ni prijavljen/a pri Zavodu za zaposlovanje, ne prejema nadomestila za brezposelne pri Zavodu za zaposlovanje, nima statusa zasebnika ali samostojnega podjetnika,
	+ da je kandidat/ka slovenski/a državljan/ka z izjavo, da naj potrdilo o slovenskem državljanstvu pristojni občinski organ pridobi sam,
	+ o stalnem prebivališču in skupnem gospodinjstvu z izjavo, da naj potrdilo o stalnem prebivališču in skupnem gospodinjstvu pristojni občinski organ pridobi sam,
	+ da se kandidat/ka izobražuje v izobraževalnem programu, v katerem bo pridobil/a višjo raven izobrazbe od že pridobljene,
	+ izjava o izpolnjenih obveznostih iz Pogodbe o podelitvi štipendije za leto 2019 (velja za kandidate, ki so bili prejemniki štipendij za deficitarne poklice, občinskih štipendij ali nagrad za mlade talente v letu 2019),

in druge priloge (ni obvezno):

* dokazila o uspehu v izven šolskih izobraževalnih, kulturnih, umetniških, športnih in drugih dejavnostih v preteklem šolskem letu,
* dokazila o aktivnem članstvu ali udejstvovanju v humanitarnih in drugih organizacijah posebnega družbenega pomena v preteklem šolskem letu.

**C**. Prijavo na javni razpis pod C je potrebno vložiti na predpisanem obrazcu »Prijava na Javni razpis za dodelitev nagrade mladim talentom na področju športa, kulture in umetnosti, izobraževanja in drugih področjih v Občini Renče-Vogrsko v letu 2020 – C« in ji priložiti naslednje obvezne priloge:

* fotokopijo rojstnega lista kandidata/ke,
* potrdilo o začasnem prebivališču v Občini Renče-Vogrsko in potrdilo o prijavi stalnega prebivališča vsaj enega od staršev v Občini Renče-Vogrsko najmanj zadnja tri leta pred oddajo prijave na razpis (velja samo za kandidate, ki imajo v Občini Renče-Vogrsko prijavljeno začasno prebivališče),
* dokazila o javno priznanih uspehih ali izjemnih dosežkih v preteklem šolskem oz. študijskem letu,
* izjave (izpolnjeno v obrazcu, ki je del razpisno-prijavne dokumentacije):
	+ da je kandidat/ka slovenski/a državljan/ka z izjavo, da naj potrdilo o slovenskem državljanstvu pristojni občinski organ pridobi sam,
	+ o stalnem prebivališču in skupnem gospodinjstvu z izjavo, da naj potrdilo o stalnem prebivališču in skupnem gospodinjstvu pristojni občinski organ pridobi sam (velja za kandidate, ki imajo v Občini Renče-Vogrsko prijavljeno stalno prebivališče),
	+ izjava o izpolnjenih obveznostih iz Pogodbe o podelitvi nagrade za mlade talente ali štipendije za leto 2019 (velja za kandidate, ki so bili prejemniki štipendij za deficitarne poklice, občinskih štipendij ali nagrad za mlade talente v letu 2019).

Kandidati, ki bodo prijavi priložili potrdilo o začasnem prebivališču v Občini Renče-Vogrsko in potrdilo o prijavi stalnega prebivališča vsaj enega od staršev v Občini Renče-Vogrsko najmanj zadnja tri leta pred oddajo prijave na razpis, morajo prijavi obvezno priložiti tudi:

* izjavo, da štipendije ali nagrade za mlade talente niso pridobili niti ne bodo uveljavljali v občini, v kateri imajo prijavljeno stalno prebivališče.

**5. Izbor prijav**

Upravičenost in izbor prijav bo na podlagi priloženih dokumentov in meril, ki so priložena razpisni dokumentaciji, ugotavljala in predlagala Komisija za štipendije in nagrade za mlade talente.

Komisija ne bo obravnavala prijav:

* ki bodo prispele po roku javnega razpisa,
* ki ne bodo izpolnjevale splošnih pogojev iz 2. točke tega razpisa oz. ki jih ne bo vložila upravičena oseba,
* ki bodo formalno nepopolne in ne bodo dopolnjene v roku osmih dni po vročitvi poziva za dopolnitev,
* kandidatov, ki so bili v letu 2019 prejemniki štipendije za deficitarne poklice, občinske štipendije oz. nagrade za mlade talente in niso izpolnili pogodbenih obveznosti za leto 2019 do dneva prijave na ta razpis,
* kandidatov, ki se bodo prijavili na več področij hkrati.

**6. Rok za prijavo**

Prijava na javni razpis mora biti oddana:

* ali osebno v Glavni pisarni Občine Renče-Vogrsko najkasneje do vključno 4**. novembra 2020** v poslovnem času Občine,
* ali po pošti **obvezno priporočeno** na naslov: Občina Renče-Vogrsko, Bukovica 43, 5293 Volčja Draga, najkasneje do vključno **4. novembra 2020.**

Komisija ne bo obravnavala prijav, ki bodo vložene po izteku razpisnega roka.

**7. Vložitev prijave**

Prijava na javni razpis mora biti vložena izključno na predpisanih razpisnih obrazcih ali A ali B ali C, ki so sestavni del razpisne dokumentacije, in z vsemi obveznimi prilogami v zaprti kuverti.

**Opozorilo**: Prijave mladoletnih kandidatov morajo biti podpisane tudi s strani staršev oz. zakonitih zastopnikov!

Na prednji strani kuverte mora biti **obvezno** navedeno:

* v zgornjem levem kotu ime, priimek in naslov kandidata/ke,
* v spodnjem levem kotu besedilo »**Prijava na Javni razpis za dodelitev štipendij in nagrad za mlade talente v Občini Renče-Vogrsko v letu 2020**«, obvezna oznaka prijave **ali A ali B** **ali C,** in besedilo »**Ne odpiraj**«,
* na desni strani naslov Občine: Občina Renče-Vogrsko, Bukovica 43, 5293 Volčja Draga.

Prijav se ob osebni vložitvi ne bo pregledovalo.

Z oddajo vloge se tako kandidati kot starši oz. zakoniti zastopniki mladoletnih kandidatov strinjajo z vsemi pogoji in merili javnega razpisa.

Razpisna dokumentacija z merili je od dneva te objave do izteka prijavnega roka dosegljiva:

* na spletni strani Občine Renče-Vogrsko: <http://www.obcina.rence-vogrsko.si,>
* v glavni pisarne Občine Renče-Vogrsko, Bukovica 43, 5293 Volčja Draga, v poslovnem času Občine.

**8. Odločanje v postopku razpisa in obveščanje o izidu razpisa**

Komisija bo predlog o izboru in razdelitvi sredstev posameznim upravičencem pripravila predvidoma v roku tridesetih dni po zaključku razpisa. Za zaključek razpisa se šteje datum prejema zadnje pravilno in pravočasno vložene dopolnitve formalno nepopolne vloge. Kandidati bodo o izboru obveščeni z odločbo pristojnega občinskega organa predvidoma v roku petnajstih dni po sprejemu sklepa strokovne komisije o predlogu dodelitve razpisanih štipendij oz. nagrad mladim talentom.

**9. Način sofinanciranja**

Z vsakim izbranim štipendistom ali prejemnikom nagrade za mlade talente bo sklenjena pisna pogodba o vseh postopkih in medsebojnih razmerjih dodelitve štipendij oz. nagrad za mlade talente.

**10. Dodatne informacije v zvezi z razpisom**

Podatki o višini dodeljenih štipendij oz. nagrad za mlade talente za posamezne prejemnike se skladno z določili:

* Zakona o dohodnini sporočajo pristojnemu uradu Finančne uprave Republike Slovenije,
* Zakona o štipendiranju sporočajo Javnemu skladu za razvoj kadrov in štipendiranje.

V primeru zahteve s strani Centra za socialno delo Nova Gorica na podlagi 23. člena Zakona o uveljavljanju pravic iz javnih sredstev se bodo podatki o višini dodeljenih štipendij oz. nagrad za mlade talente za posamezne prejemnike sporočili tudi temu centru.

Na podlagi določil 10. člena Pravilnika o dodeljevanju štipendij in nagrajevanju mladih talentov v Občini Renče-Vogrsko ni mogoče prejemati več kot eno štipendijo.

V kolikor bo na področju A vloženo manjše število vlog od razpisanega oz. če zaradi neizpolnjevanja pogojev ne bo mogoče razdeliti vseh 10 (deset) razpisanih štipendij na področju A, se bodo sredstva za nepodeljene štipendije na področju A prenesle na področje B. V kolikor bo na področju B vloženo manjše število vlog od razpisanega oz. če zaradi neizpolnjevanja pogojev ne bo mogoče razdeliti vseh 25 (petindvajset) razpisanih štipendij na področju B, se bodo sredstva za nepodeljene štipendije na področju B prenesle na področje A.

Vse dodatne informacije v zvezi z razpisom dobijo zainteresirani:

* v času od 5. do 15. oktobra osebno pri Vladimiri Gal Janeš v času uradnih ur oz.
* v času od 5. oktobra do 4. novembra po telefonu št. 05 338 45 04 ali 051 647 004 oz. po elektronski pošti: vladka.gal@rence-vogrsko.si v poslovnem času občine.

Številka: 1102-2/2020-1

Bukovica, 5. 10. 2020

 ŽUPAN

 Tarik Žigon, l. r.